Source: https://www.europarl.europa.eu/doceo/document/RULES-9-2020-02-03-RULE-201_RO.html
Timestamp: 2020-07-05 08:31:49+00:00

Document:
Regulamentul de procedură al Parlamentului European - Articolul 201 - Suspendarea sau ridicarea ședinței - februarie 2020
Legislatura a 9-a - februarie 2020
148k 766k
CAPITOLUL 6 : SOLICITĂRI DE RESPECTARE A REGULAMENTULUI DE PROCEDURĂ ȘI INTERVENȚII PRIVIND PROCEDURA
Articolul 201 : Suspendarea sau ridicarea ședinței (1)
Ședința poate fi suspendată sau ridicată în cursul unei dezbateri sau al unui vot în cazul în care Parlamentul ia această hotărâre la propunerea Președintelui sau la cererea unui număr de deputați sau un grup sau grupuri politice care ating cel puțin pragul ridicat. O astfel de propunere sau de moțiune se supune imediat la vot.
Atunci când se prezintă o cerere de suspendare sau de ridicare a ședinței, votul asupra cererii este inițiat fără întârziere nejustificată. Se utilizează mijloacele uzuale de anunțare a voturilor în plen și, conform practicilor curente, ar trebui să se prevadă suficient timp pentru ca deputații să ajungă în hemiciclu.
Prin analogie cu articolul 158 alineatul (2) al doilea paragraf, în cazul în care se respinge o cerere de suspendare sau de ridicare a ședinței, nu se mai poate depune o cerere similară în cursul aceleași zile. În conformitate cu articolul 174, Președintele are dreptul de a pune capăt unei utilizări excesive de cereri în temeiul prezentului articol.
(1) Articolul 201 se aplică mutatis mutandis comisiilor (a se vedea articolul 219).
Ultima actualizare: 31 ianuarie 2020 Notă juridică - Politica de confidențialitate

References: Articolul 201

Articolul 201
 articolul 158
 articolul 174
 Articolul 201
 articolul 219